Karel Dončec
Karel Dončec (mađ. Doncsecz Károly; Andovci, oko 30. maja 1918. - Körmend, 12. novembra 2002.), je bio mađarski zanatlija slovenskog porijekla koji se bavio lončarstvom. Rođen je u seljačkoj obitelji u mjestu Andovci (mađ. Orfalu) kod Monoštra (mađ. Szentgotthárd) u Mađarskoj od oca Karela Dančeca (1894-1927) i majke Ane Talaber (1900-1920). Živio je i radio u mađarskom mjestu slovenskog imena Verica-Ritkarovci (mađ. Kétvölgy). Od 1933. godine živi i radi u Soboškoj Vesi (mađ. Magyarszombatfa). Četiri godine kasnije odlazi u Zalaegerszeg, gdje ostaje godinu dana. Zatim odlazi u Sümeg, da bi se napokon skrasio u Kétvölgyu 1940. gdje otvara lončarsku radionicu. Borio se u Drugom svjetskom ratu, na frontama u Ukrajini i Poljskoj (1942.-1944.) Od 1970. godine jedini je slovenski lončar u Mađarskoj. Svoje radove izlagao je na mnogim izložbama u Mađarskoj i Sloveniji. 1984. godine je dobio nagradu "Mojster ljudske obrti". Grob mu se nalazi u Števanovcima (mađ. Apátistvánfalva), a spomenik u Andovcima, kod njegove rodne kuće.